  Виталий Пронин Дэбес ёросысь депутатъёслэн кенешсы удысэзлэсь мозмытӥз ёрос администрацилэсь йырзэ Владимир Черныхез. Со сяна, солы 288 сюрс манет пала тыриськон лякемын - сомында ыштон ваем со ёрос бюджетлы. В. Черныхлы отставкае кошкыны косэмын вал ини ёрос депутатъёслэн ортчем сессиязы. Но со тае кылэм-адӟем но ӧз кары, соин ик та ужез депутатъёс ас вылазы басьтӥзы - соин ужанъя огкылзэс уретӥзы. Таӵе учыръёс Россиын туж шер пумиськыло.Ёрос депутатъёс пусъё: кивалтӥсьын арлэсь ятыргес ужатозяз, В. Черных огкыл шедьтыны ӧз быгаты воштӥсеныз Л. Ивановен. Шараяськизы ужысьтыз мукет шекъёсыз но, со кивалтон вакытэ кулэсмизы вормонъёс-лыдпусъёс. Вуоно сессязы ёрос депутатъёс юнматозы выль йырез быръёнъя куронъёсты. Та удыс огдырлы оскемын коньдон ужпумъёсъя воштӥсьлы В. Поздеевлы.Наталья Седова Туспуктэм: debesymuseum.ru  